rejauldu/bengali-wikipedia huggingface dataset:
উত্তরবঙ্গ কৃষি বিশ্ববিদ্যালয় ভারতের পশ্চিমবঙ্গ রাজ্যের উত্তরাংশে কোচবিহার জেলার পুন্ডিবাড়িতে অবস্থিত একটি কৃষি বিশ্ববিদ্যালয়। এটি কোচবিহার শহর থেকে ১৫ কিলোমিটার দূরে অবস্থিত। এই বিশ্ববিদ্যালয়ে উদ্যানপালন, কৃষিবিদ্যা, ও কৃষি ইঞ্জিনিয়ারিং পড়ানো হয়ে থাকে। এটি ২০০১ সালে প্রতিষ্ঠিত।    তথ্যসূত্র   বিষয়শ্রেণী:কোচবিহার জেলার বিশ্ববিদ্যালয় ও কলেজ বিষয়শ্রেণী:পশ্চিমবঙ্গের কৃষি বিশ্ববিদ্যালয় বিষয়শ্রেণী:উত্তরবঙ্গের বিশ্ববিদ্যালয় বিষয়শ্রেণী:২০০১-এ পশ্চিমবঙ্গে প্রতিষ্ঠিত বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান
thumb|ময়ূর রুম, জেমস অ্যাবট ম্যাকনিল হোস্টলার এবং এডওয়ার্ড গডউইন দ্বারা ডিজাইন করা নান্দনিক আন্দোলন, নান্দনিক শৈলী অভ্যন্তর নকশাটির সবচেয়ে বিখ্যাত উদাহরণ নান্দনিকতা চেতনা এবং চেতনা সংশ্লিষ্ট আবেগী মূল্যবোধের অধ্যয়নের নাম। একে অনেক সময় আবেগ এবং স্বাদের বিচার হিসেবে গণ্য করা হয়। নান্দনিকতা অ্যাক্সিওলজির অন্তর্গত এবং দর্শনের একটি পৃথক শাখা। এটি শিল্পের দর্শনের ঘনিষ্ঠ ভাবে সম্পর্কিত। এটি বিশ্ব সম্বন্ধে ধরনা গ্রহণের নতুন নতুন পদ্ধতি নিয়ে অধ্যয়ন করে।Freeman, Lindsey (Phd) Remembering Debord cannon-beach.net   তথ্যসূত্র   বিষয়শ্রেণী:নান্দনিকতা বিষয়শ্রেণী:দর্শনের শাখা বিষয়শ্রেণী:নকশা বিষয়শ্রেণী:সামাজিক দর্শন বিষয়শ্রেণী:এক্স-এর নকশা বিষয়শ্রেণী:শিল্পকলা আন্দোলন বিষয়শ্রেণী:জ্ঞানতত্ত্বের ধারণা বিষয়শ্রেণী:মানব চেহারা বিষয়শ্রেণী:আধুনিক শিল্পকলা
ইয়ান হিউ স্লোয়ান এও (জন্ম ১৭ জুন ১৯৩৮, মেলবোর্নে) একজন অস্ট্রেলিয়ান ফলিত গণিতবিদ ।   শিক্ষা  তিনি মেলবোর্ন বিশ্ববিদ্যালয় (বিএসসি ১৯৫৮, বিএ (অনার্স) ১৯৬০), অ্যাডিলেড বিশ্ববিদ্যালয় (এমএসসি, ১৯৬১) এবং ইউনিভার্সিটি কলেজ লন্ডনে শিক্ষা লাভ করেন। এখানে তিনি বিখ্যাত গাণিতিক পদার্থবিদ স্যার হ্যারি ম্যাসির তত্ত্বাবধানে ছিলেন এবং ১৯৬৪ সালে পিএইচডি ডিগ্রি অর্জন করেন।   কর্মজীবন  তিনি ১৯৬৪-৬৫ সালে ঔপনিবেশিক চিনি পরিশোধন কোম্পানির একজন গবেষণা বিজ্ঞানী ছিলেন। এছাড়া ১৯৬৫ সাল থেকে নিউ সাউথ ওয়েলস বিশ্ববিদ্যালয়ে কর্মরত আছেন। এখানে তিনি ১৯৯৯ সাল থেকে সায়েন্টিয়া অধ্যাপক হিসেবে কর্মরত আছেন। তিনি ১৯৮৬ থেকে ১৯৯০ এবং ১৯৯২ থেকে ১৯৯৩ সাল পর্যন্ত গণিত স্কুলের প্রধান হিসেবে দায়িত্ব পালন করেন  তার প্রাথমিক কাজ ছিল তাত্ত্বিক পারমাণবিক পদার্থবিদ্যায়। কিন্তু তিনি ফলিত গণিতে, বিশেষ করে সংখ্যাগত বিশ্লেষণে চলে আসেন। স্লোয়ান ২০০ টিরও বেশি গবেষণাপত্র প্রকাশ করেছেন। এগুলোতে তিনি অখণ্ড সমীকরণের সংখ্যাসূচক সমাধান, সংখ্যাসূচক একীকরণ এবং প্রক্ষেপণ, সীমানা সমীকরণ, আনুমানিকতা তত্ত্ব, বহুবিধ একীকরণ, অবিচ্ছিন্ন জটিলতা তত্ত্ব এবং সংখ্যাসূচক বিশ্লেষণ এবং আনুমানিকতা তত্ত্বের অন্যান্য অংশগুলি অন্তর্ভুক্ত করেছেন। সাম্প্রতিক বছরগুলিতে তিনি কোয়াসি-মন্টে কার্লো পদ্ধতির উপর মনোনিবেশ করেন। এছাড়াও বিভিন্ন মাত্রায় সংখ্যাসূচক একীকরণ তত্ত্বে গুরুত্বপূর্ণ অবদান রেখেছেন।  ২০১৭-২০১৮ সালে ভাইস-প্রেসিডেন্ট এবং নির্বাচিত প্রেসিডেন্ট হিসেবে দায়িত্ব পালনের পর, স্লোয়ান ২০১৮ সালে রয়্যাল সোসাইটি অফ নিউ সাউথ ওয়েলসের প্রেসিডেন্ট হন।   তথ্যসূত্র    বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:অ্যাডিলেড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:আমেরিকান ম্যাথমেটিকাল সোসাইটির সভ্য বিষয়শ্রেণী:অফিসার্স অব দি অর্ডার অব অস্ট্রেলিয়া
থাম্ব|শারিপুত্রের মূর্তি, "সোনালি গাত্র" চিত্রিত  শারিপুত্র (; Tibetan: ཤཱ་རིའི་བུ་, Pali: সারিপুত্ত, আক্ষরিক অর্থে  "শারির ছেলে", উপতিষ্য নামে জন্মগ্রহণ করেন, পালি: উপতিস্স) গৌতম বুদ্ধের প্রধান শিষ্যদের মধ্যে একজন ছিলেন। তিনি বুদ্ধের দুই প্রধান পুরুষ শিষ্যের মধ্যে প্রথম হিসাবে বিবেচিত হন, একত্রে মৌদ্গল্যায়নের (পালি: মোগ্গল্লান) সাথে।  বুদ্ধের সঙ্ঘের শারিপুত্রের প্রধান নেতৃত্বের ভূমিকা ছিল এবং অনেক বৌদ্ধ বিদ্যালয়ে বৌদ্ধ অভিধর্মের বিকাশে গুরুত্বপূর্ণ অবদান ছিল বলে বিবেচিত হয়। তিনি প্রায়শই মহাযান সূত্রে আবির্ভূত হন, এবং কিছু সূত্রে, বৌদ্ধ ধর্মের হীনযান সম্প্রদায়ের প্রতিনিধিত্ব করার জন্য একটি পাল্টা যুক্তি হিসাবে ব্যবহৃত হয়।  বৌদ্ধ গ্রন্থে বলা হয়েছে যে শারিপুত্র এবং মৌদ্গল্যায়ন ছিলেন শৈশবের বন্ধু যারা যৌবনে আধ্যাত্মিক বিচরণকারী হয়ে উঠেছিল। অন্যান্য সমসাময়িক শিক্ষকদের সাথে আধ্যাত্মিক সত্যের সন্ধান করার পরে, তারা বুদ্ধের শিক্ষার সংস্পর্শে আসেন এবং তাঁর অধীনে ভিক্ষু হিসাবে নিযুক্ত হন, তারপরে বুদ্ধ বন্ধুদেরকে তাঁর দুই প্রধান শিষ্য ঘোষণা করেন।  কথিত আছে যে শারিপুত্র অর্হৎ হিসাবে অর্ন্তভুক্ত হওয়ার দুই সপ্তাহ পরে জ্ঞানলাভ করেছিলেন। প্রধান শিষ্য হিসাবে শারিপুত্র সঙ্ঘে একটি নেতৃত্বের ভূমিকা গ্রহণ করেছিলেন, ভিক্ষুদের দেখাশোনা করা, তাদের ধ্যানের বিষয়গুলি বরাদ্দ করা এবং মতবাদের বিষয়গুলি স্পষ্ট করার মতো কাজগুলি করা। তিনিই প্রথম শিষ্য যাকে বুদ্ধ অন্য ভিক্ষুদের নিয়োগ করার অনুমতি দিয়েছিলেন। শারিপুত্র বুদ্ধের কিছু আগে তার নিজ নগরে মারা যান এবং তাকে দাহ করা হয়। বৌদ্ধ ধর্মগ্রন্থ অনুসারে, তার দেহাবশেষ তখন জেতবন মঠে সংরক্ষিত ছিল। 1800-এর দশকের প্রত্নতাত্ত্বিক অনুসন্ধানগুলি পরামর্শ দেয় যে তার দেহাবশেষগুলি পরবর্তী রাজাদের দ্বারা ভারতীয় উপমহাদেশে পুনরায় বিতরণ করা হয়ে থাকতে পারে।  শারিপুত্রকে বুদ্ধের একজন গুরুত্বপূর্ণ এবং জ্ঞানী শিষ্য হিসাবে বিবেচনা করা হয়, বিশেষ করে থেরবাদ বৌদ্ধধর্মে যেখানে তাকে দ্বিতীয় বুদ্ধের কাছাকাছি মর্যাদা দেওয়া হয়। বৌদ্ধ শিল্পে, তাকে প্রায়শই বুদ্ধের পাশাপাশি চিত্রিত করা হয়, সাধারণত তার ডানদিকে। শারিপুত্র বৌদ্ধ বিনয় নিয়মের কঠোর আনুগত্যের জন্য পরিচিত ছিলেন, সেইসাথে তার জ্ঞান এবং শিক্ষার ক্ষমতার জন্য, তাকে "ধর্মের সেনাপতি" (সংস্কৃত: ধর্মসেনাপতি; পালি: ধম্মসেনাপতি) উপাধি দেওয়া হয়েছিল। শারিপুত্রকে বুদ্ধের শিষ্য হিসাবে বিবেচনা করা হয় যিনি প্রজ্ঞানে অগ্রগণ্য ছিলেন। তার নারী প্রতিরূপ ছিলেন ক্ষেমা (পালি: খেমা)।  বিষয়শ্রেণী:গৌতম বুদ্ধের অগ্রগণ্য শিষ্য বিষয়শ্রেণী:অর্হৎ বিষয়শ্রেণী:বৌদ্ধধর্মে ধর্মান্তরিত বিষয়শ্রেণী:প্রাচীন ভারতীয় দার্শনিক বিষয়শ্রেণী:প্রাচীন ভারতীয় ব্যক্তি বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় ব্যক্তি বিষয়শ্রেণী:খ্রিস্টপূর্ব ৫ম শতাব্দীর ভারতীয় দার্শনিক
বাবু রাম, এসি (১৫ মে ১৯৭২ – ২৯ আগস্ট ২০২০) ছিলেন শ্রীনগরের স্পেশাল অপারেশন গ্রুপের (এসওপি) একজন অ্যাসিস্ট্যান্ট সাব-ইন্সপেক্টর, যিনি মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার, অশোক চক্র দ্বারা ভূষিত হন।  তিনি হলেন জম্মু ও কাশ্মীর পুলিশের প্রথম সদস্য যিনি এই পুরস্কার দ্বারা ভূষিত হন।    জীবনের প্রথমার্ধ  রাম ১৯৭২ সালের ১৫ মে  জম্মু ও কাশ্মীরের পুঞ্চ জেলার মেনধর অঞ্চলের ধারানা গ্রামে জন্মগ্রহণ করেছিলেন, তিনি ছোটবেলা থেকেই সশস্ত্র বাহিনীতে যোগ দিতে  চেয়েছিলেন।    পুলিশ ক্যারিয়ার  শিক্ষাজীবন শেষ করার পর, ১৯৯৯ সালে তাঁকে জম্মু ও কাশ্মীর পুলিশে কনস্টেবল হিসেবে নিয়োগ দেওয়া হয়েছিল। ২৭ জুলাই, ২০২০ সালে  তাঁকে শ্রীনগরে স্পেশাল অপারেশন গ্রুপের (এসওজি) দায়িত্ব দেওয়া হয়েছিল, যেখানে তিনি অসংখ্য সন্ত্রাসবিরোধী অভিযানে অংশ নিয়েছিলেন যেখানে বেশ কয়েকজন কট্টর সন্ত্রাসী নিহত হয়েছিল। জঙ্গিবিরোধী ইউনিটে তাঁর সময়কালে, সাহসী ১৪ টি অপারেশনে অংশ নিয়েছিল যার মধ্যে ২৮ জন সন্ত্রাসী নিহত হয়েছিল।   বাবু রাম সন্ত্রাসবিরোধী অভিযানে নিয়মিত অগ্রগামী ছিলেন, তিনি তাঁর বীরত্ব এবং সাহসিকতার জন্য পদোন্নতিও পেয়েছিলেন।    বীরত্বপূর্ণ কর্ম  জম্মু ও কাশ্মীর পুলিশের এএসআই বাবু রাম এবং তাঁর স্কোয়াড রুট জুড়ে চলাচলকারী যানবাহনের উপর নজর রাখছিল। এই সময় একটি স্কুটিতে তিনজন সন্ত্রাসী এসেছিল। তারা রাজপথে জনতার মধ্যে দাঁড়িয়ে থাকা একটি আধাসামরিক বাহিনীর সদস্যকে আক্রমণ করে এবং তার অস্ত্র নেওয়ার চেষ্টা করার সময় নাকা পার্টির উপর নির্বিচারে গুলি চালায়। এ কারণে বিশৃঙ্খলা দেখা দেয়, এএসআই বাবু লোকদের বাঁচানোর সময় সঙ্গে সঙ্গে বাতাসে গুলি ছোড়েন। এই কারণে সন্ত্রাসীরা ভয় পেয়ে যায় এবং তাদের জীবন রক্ষা করার জন্য নিকটবর্তী এলাকায় প্রবেশ করে। তিনি তাঁর দল নিয়ে তাদের অনুসরণ করেন এবং শীঘ্রই একটি বাড়িতে সন্ত্রাসীদের ঘিরে ফেলেন। তিনি ঘরে বন্দী থাকা লোকদের বাহির করার জন্য একটি অভিযান শুরু করেছিলেন, যা সন্ত্রাসীদের আস্তানায় পরিণত হয়েছিল। তিনি তাঁর দলকে সন্ত্রাসীদের অবরোধ না ভাঙার আহ্বান জানান। এরই মধ্যে নিরাপত্তা বাহিনীর অতিরিক্ত ইউনিটও এসেছে। সন্ত্রাসীদের হত্যা করার জন্য অভিযান স্থগিত করে, তাদের আত্মসমর্পণের জন্য প্ররোচিত করার প্রচেষ্টা শুরু হয়। এইভাবে চলল রাত ১০ টা পর্যন্ত। ইতোমধ্যে খবর এলো যে বাড়িতে সন্ত্রাসীদের সাথে আরো কিছু লোক আছে। বাবু রাম আবার এগিয়ে গেলেন এবং যখন তিনি আবার সেখানে আটকে পড়া লোকদের সরিয়ে নেওয়া শুরু করলেন, তখন তিনি সন্ত্রাসীদের গুলির শিকার হলেন। তিনি ফ্রন্ট ছাড়েননি এবং লস্কর কমান্ডার সাকিব বশিরের সাথে একের পর এক লড়াইয়ে লড়েছেন। কিছুক্ষণের মধ্যেই সাকিব ভেঙে পড়ল। এএসআই বাবু রাম দ্রুত ব্যবস্থা না নিলে সন্ত্রাসীরা একটি বিশাল ঘটনায় সফল হতে পারত। পান্থচকের অপারেশনে নিহত হওয়ার আগে, এই বীর যোদ্ধা ১৪ টি অপারেশনে ২৮ টি ভয়ঙ্কর সন্ত্রাসী কমান্ডারকে হত্যা করেন।     অশোক চক্র  ভারতের ৭৫ তম স্বাধীনতা দিবসে, ভারতের রাষ্ট্রপতি তাঁর বীরত্বে, সাহসিকতা, নেতৃত্ব এবং দেশের জন্য আত্মবলিদানের জন্য তাঁকে মরণোত্তর অশোক চক্র প্রদান করেন।  তাঁর পরিবারের সদস্যরা জম্মু ও কাশ্মীর পুলিশ থেকে এই পুরস্কারটি গ্রহণ করেন।   তথ্যসূত্র   বিষয়শ্রেণী:অশোকচক্র বিষয়শ্রেণী:অশোক চক্র পদকপ্রাপ্ত বিষয়শ্রেণী:২০২০-এ মৃত্যু বিষয়শ্রেণী:১৯৭২-এ জন্ম বিষয়শ্রেণী:পুঞ্চ জেলা, ভারতের ব্যক্তি
লান-ইউয়ে () চীনের মহাকাশ প্রযুক্তি পরিষদ কর্তৃক নির্মীয়মান একটি চন্দ্র অবতরণ যান। এটি আদিতে চীনের মানববাহী চন্দ্রপৃষ্ঠ অবতরণ যান () বা সরলভাবে চন্দ্রপৃষ্ঠ অবতরণ যান () হিসেবে পরিচিত ছিল। এই অবতরণ যানটির লক্ষ্য হল দুইজন মহাকাশচারীকে চন্দ্রপৃষ্ঠে বহন করে নিয়ে যাওয়া এবং কিছু নির্দিষ্ট সময় পরে আবার তাদেরকে চান্দ্র কক্ষপথে ফিরিয়ে আনা। ২০২৯ খ্রিস্টাব্দকে অবতরণ যানটির প্রাথমিক চন্দ্রপৃষ্ঠে অবতরণ প্রচেষ্টার তারিখ ধার্য করা হয়েছে।  লান-ইউয়ে অবতরণ যানটিকে বহনকারী মহাকাশযানটির নাম হল মেংচৌ ()। ২০২৪ সালের ২৪শে ফেব্রুয়ারি তারিখে চীনের মানববাহী মহাকাশ অভিযান সংস্থা এই নামগুলি উন্মোচন করে। লান-ইউয়ে কথাটির অর্থ "চাঁদকে আলিঙ্গন", আর মেংচৌ শব্দের অর্থ "স্বপ্নতরী"।   আরও দেখুন   অ্যাপোলো লুনার মডিউল  এলকে (মহাকাশযান)   অল্টেয়ার (মহাকাশযান)   স্টারশিপ এইচএলএস   ব্লু মুন (মহাকাশযান)   মানববাহী চন্দ্র অবতরণ যান নকশার তালিকা   চন্দ্র অবতরণ যান   মানববাহী মহাকাশ বাহনের তুলনা    তথ্যসূত্র   বিষয়শ্রেণী:মনুষ্যবাহী মহাকাশযান বিষয়শ্রেণী:চীনের কৃত্রিম উপগ্রহ বিষয়শ্রেণী:২০২৩-এ চীন বিষয়শ্রেণী:পরীক্ষামূলক মহাকাশযাত্রা
থাম্ব|হরিশ চন্দ্র বর্মা হরিশ চন্দ্র বর্মা ভারতের এক্সপেরিমেন্টাল পদার্থবিদদের মধ্যে অন্যতম। তিনি আইআইটি কানপুরের অবসরপ্রাপ্ত অধ্যাপক। নিউক্লিয়ার ফিজিক্স তার গবেষণার ক্ষেত্র।  তিনি স্কুল স্তরের, স্নাতক ও স্নাতকোত্তর স্তরের বিভিন্ন বই লিখেছেন। তার বইগুলির মধ্যে কনসেপ্ট অফ ফিজিক্স বইটি অধিক সমাদৃত। তিনি আইআইটি কানপুরের সংলগ্ন অঞ্চলের গরীব পড়ুয়াদের জন্য শিক্ষা সোপান নামে একটি সংস্থা প্রতিষ্ঠা করেছেন।  তিনি বিহার রাজ্য সরকার কর্তৃক মওলানা আবুল কালাম আজাদ শিক্ষা পুরস্কার লাভ করেন। ২০২০ সালে তিনি ভারত সরকার কর্তৃক পদ্মশ্রী পদকে ভূষিত হন।   ছাত্র জীবন  হরিশচন্দ্র বর্মা তার ছাত্র জীবন পাটনাতে কাটিয়েছেন এবং তা তার বইয়ের বিভিন্ন লেখা থেকে প্রতিফলিত হয়। তিনি তার গণিতের প্ৰথমিক পাঠ তার পিতা গণেশ প্রসাদ বর্মার কাছ থেকে পান। তিনি নিজেও একজন শিক্ষক ছিলেন। তার শিক্ষা জীবনের প্রাক্কাল খানিকটা অম্ল মধুর ছিল। সেই সময় পরীক্ষায় উত্তীর্ণ হওয়ার জন্য তাকে কষ্ট করতে হতো, যদিও পরবর্তীতে স্নাতক স্তরে পাটনা মহাবিদ্যালয়ে ভর্তি হওয়ার পর খুবই মসৃন  ছিল। সেখানে তিনি বেশ কিছু ভালো ভালো অধ্যাপকদের সান্নিধ্যে এসেছিলেন।   অধ্যাপক জীবন  পাটনা কলেজ ১৯৮০ সালে তিনি অধ্যাপক হিসাবে পাটনা কলেজে যোগ দেন। সেখানে তিনি দীর্ঘ ১৫ বছর অধ্যাপনা করেন। এর পর তিনি আই আই টি কানপুর অধ্যাপক হিসাবে যুক্ত হন।  আই আই টি কানপুর বর্মা ১৯৯৪ সালে আই আই টি কানপুরে যোগ দেন। এছাড়াও তিনি আরো অনেক মহাবিদ্যালয়ে অধ্যাপনা করেছেন। তিনি কানপুরে স্নাতকোত্তর ও পিএইচ ডি শিক্ষাথীদের গাইড করেন।এখানে থাকা কালীন তিনি অধ্যাপনা ছাড়াও আরো নানা সামাজিক কাজে যুক্ত ছিলেন। সেখানে তিনি ছোট ছোট বাচ্চাদের পড়াতেন।  তার বিভিন্ন উদ্যোগের মধ্যে স্কুল ফিজিক্স প্রজেক্ট, শিক্ষা সোপান, উৎসাহী ফিজিক্স টিচার বেশ উল্লেখযোগ্য। ২০১৭ সালের ৩০ জুন তিনি অবসর গ্রহণ করেন।  প্রকাশনা  তার সর্বমোট ১৩৯ টি গবেষণা পত্র বিভিন্ন পত্রিকায় প্রকাশ পেয়েছে। এছাড়া তিনি স্নাতক ও স্নাতকোত্তর স্তরের বেশ কিছু বই লেখেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:পদ্মশ্রী প্রাপক বিষয়শ্রেণী:বিজ্ঞান ও প্রকৌশলে পদ্মশ্রী প্রাপক বিষয়শ্রেণী:দ্বারভাঙার ব্যক্তি বিষয়শ্রেণী:ভারতীয় নিউক্লীয় পদার্থবিজ্ঞানী
মেচেদা রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি মেচেদা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৫৮ কি.মি. দূরে স্টেশনটি অবস্থিত।  ইতিহাস মেচেদা রেলওয়ে স্টেশনটি পশ্চিমবঙ্গের মেচেদা তে অবস্থিত। স্টেশন কোড হল (এমসিএ)। এটি হাওড়া-খড়গপুর লাইনের একটি ব্যস্ত রেলওয়ে স্টেশন। নিকটতম স্টেশনগুলি নন্দাইগাজন এবং কোলাঘাট এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। এছাড়া ১৯টি এক্সপ্রেস ট্রেন এই স্টেশনে দাঁড়ায়। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।  তথ্যসূত্র   বহিঃসংযোগ  বিষয়শ্রেণী:পূর্ব মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯০০-এ ভারতে চালু রেলওয়ে স্টেশন
শামস সুমন একজন বাংলাদেশী অভিনেতা। তিনি স্বপ্নপুরন চলচ্চিত্রের জন্য বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেতা জিতে নেন।  শামস সুমন রাজশাহীতে জন্মগ্রহণ করেন।  তিনি রাজশাহী বিশ্ববিদ্যালয় থেকে স্নাতক ও স্নাতকোত্তর ডিগ্রি লাভ করেন।   নির্বাচিত কাজসমূহ  জয়যাত্রা  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী টেলিভিশন অভিনেতা
ইটাকুমারী ইউনিয়ন বাংলাদেশের রংপুর বিভাগের রংপুর জেলার পীরগাছা উপজেলার অন্তর্গত একটি ইউনিয়ন পরিষদ। এটি ৫৭.৪৫ বর্গকিমি (২২.১৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,২৫৫ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২২টি।   গ্রামসমূহ   নরসিংহ  জগদীশ  শ্রীকান্ত,  সাতভিটা,  ছাটকান্দি  পশুয়া,  সোমনারায়ন  হাসনা,  বড়হায়াতখা  ছোটহায়াতখা,  উত্তর অনন্তরাম  মধুরাম.  দূর্গাচরন,  খামারবড়ভিটা  ইটাকুমার,  গঙ্গানারায়ন,  জোলাপাড়া  কালীগঞ্জ,  কামদেব  ছোটঝিনিয়া,  আরাজি ঝিনিয়া,  আরাজি প্রতাপবিষু   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:পীরগাছা উপজেলার ইউনিয়ন
থাম্ব এলিয়ট হেডন জর্জ কলবার্ন  (জন্ম ৬ আগস্ট ১৯৯২)  একজন ব্রিটিশ কনজারভেটিভ পার্টির রাজনীতিবিদ। তিনি ২০১৯ সালের সাধারণ নির্বাচন থেকে কারশাল্টন এবং ওয়ালিংটনের সংসদ সদস্য (এমপি) ছিলেন। কলবার্ন ২০১৮ থেকে ২০২২ সাল পর্যন্ত সাটন কাউন্সিলের চিয়াম ওয়ার্ডের কাউন্সিলর হিসাবেও কাজ করেছেন।   তথ্যসূত্র   বিষয়শ্রেণী:রক্ষণশীল দল (যুক্তরাজ্য) এর কাউন্সিলর বিষয়শ্রেণী:ইংরেজ গে রাজনীতিবিদ বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:ব্রিটিশ ইউরোপীয় বিচ্ছিন্নতাবাদী
নাট্যগোষ্ঠী সাধারণত মঞ্চে বা সম্পর্কিত মাধ্যমে নাট্যাভিনয় প্রদর্শনকারী সংগঠন বা দল হিসেবে পরিচিত। ঐতিহাসিকভাবে ১৭৯৫ সালে, হেরাসিম স্তেপানোভিচ কলকাতায় বেঙ্গলি থিয়েটার প্রতিষ্ঠার মধ্য দিয়ে উপমহাদেশের সর্বপ্রথম নাট্যগোষ্ঠীর গোড়াপত্তনের ঘটান। ভারত বিভাজনের পূর্ব বাংলায় নাট্যচর্চা অব্যাহত রাখার জন্য ঢাকায় একাধিক নাট্যগোষ্ঠী প্রতিষ্ঠিত হয়েছিলো, যার মধ্যে ইলিশিয়াম থিয়েটার (১৮৮৮), ক্রাউন থিয়েটার (১৮৯০-৯২) উল্লেখযোগ্য। পাশাপাশি ঢাকার বাইরেও তৈরি হতে তাকে স্থানীয় নাট্যগোষ্ঠী, যার মধ্যে খুলনা থিয়েটার (১৯০০), করোনেশন ড্রামাটিক ক্লাব (টাঙ্গাইল, ১৯১১), দিনাজপুর নাট্য সমিতি (১৯১৩) অগ্রগণ্য। ভারত বিভাজনের পর ১৯৪৭ সালে আরো কিচু নতুন নাট্যগোষ্ঠী তৈরি হয়, যার মধ্যে হাবিব প্রডাকসন্স (ঢাকা, ১৯৫২), ড্রামা সার্কেল (ঢাকা, ১৯৫৫), খেয়ালী গ্রুপ থিয়েটার (বরিশাল, ১৯৬৯) উল্লেখযোগ্য।  ১৯৭১ সালে বাংলাদেশের স্বাধীনতা যুদ্ধের পর রাজধানী ঢাকাসহ বাংলাদেশের বিভিন্ন অঞ্চলে বহু নাট্যগোষ্ঠী গঢ়ে ওঠে। বাংলাদেশের নাট্যচর্চার ক্ষেত্রে যেসকল নাট্যগোষ্ঠী বিশেষ পরিচিতি লাভ করেছে তাদের সংক্ষিপ্ত তালিকা নিচে দেয়া হলো:    নাট্যগোষ্ঠী  স্থান   প্রতিষ্ঠা  বিলুপ্তি অনন্যা ’৭৯  কুষ্টিয়া  ১৯৭৯  অনির্বাণ সাংস্কৃতিক সংগঠন  দর্শনা  ১৯৮৩  অনুশীলন নাট্যদল  রাজশাহী  ১৯৭৯  অরিন্দম নাট্য সম্প্রদায়  চট্টগ্রাম  ১৯৭৪  আরণ্যক নাট্যদল  ঢাকা   ১৯৭১  ইলিশিয়াম থিয়েটার  ঢাকা  ১৮৮৮  করোনেশন ড্রামাটিক ক্লাব  টাঙ্গাইল  ১৯১১  ক্রাউন থিয়েটার  ঢাকা  ১৮৯০  ১৮৯২ খুলনা থিয়েটার  খুলনা  ১৯০০  খেয়ালী গ্রুপ থিয়েটার  বরিশাল   ১৯৬৯  গণায়ন নাট্য সম্প্রদায়  চট্টগ্রাম  ১৯৭৫  জনান্তিক নাট্য সম্প্রদায়  কুমিল্লা   ১৯৭৮  ডায়মন্ড জুবিলি থিয়েটার  ঢাকা   ১৮৯৭   ড্রামা সার্কেল  ঢাকা  ১৯৫৬  ঢাকা থিয়েটার  ঢাকা  ১৯৭৩  ঢাকা পদাতিক  ঢাকা  ১৯৮০  ঢাকা লিটল থিয়েটার  ঢাকা  ১৯৭৮  তরুণ সম্প্রদায়  সিরাজগঞ্জ  ১৯৭৮  তির্যক নাট্যগোষ্ঠী  চট্টগ্রাম  ১৯৭৪ তির্যক নাট্যদল  চট্টগ্রাম  ১৯৭৪  থিয়েটার ’৭৩  চট্টগ্রাম  ১৯৭৩  থিয়েটার  ঢাকা  ১৯৭২  থিয়েটার (তোপখানা)  ঢাকা  ?  থিয়েটার (বেইলি রোড)  ঢাকা   ১৯৭২  দিনাজপুর নাট্য সমিতি  দিনাজপুর  ১৯১৩  নবরূপী  দিনাজপুর  ১৯৬৩  নাগরিক নাট্য সম্প্রদায়  ঢাকা  ১৯৬৮  নাট্যকেন্দ্র  ঢাকা  ১৯৯০  নাট্যচক্র  ঢাকা  ১৯৭২  নান্দনিক নাট্য সম্প্রদায়  ঢাকা  ১৯৭৭  নারায়ণগঞ্জ থিয়েটার  নারায়ণগঞ্জ  ১৯৭৬  পদাতিক নাট্য সংসদ  ঢাকা  ১৯৭৮  ফরিদপুর থিয়েটার  ফরিদপুর  ১৯৯০  বগুড়া থিয়েটার  বগুড়া  ১৯৮০   বগুড়া নাট্যগোষ্ঠী  বগুড়া  ১৯৭২  বরিশাল নাটক  বরিশাল  ১৯৭৭  বহুবচন  ঢাকা  ১৯৭২  বোধন থিয়েটার  কুষ্টিয়া  ১৯৭৯  যাত্রিক নাট্যগোষ্ঠী  কুমিল্লা  ১৯৭৫  রঙ্গরূপ নাট্য একাডেমী  ঢাকা  ১৯৭৫  লোকনাট্য দল  ঢাকা  ১৯৮১  শব্দাবলী গ্রুপ থিয়েটার  বরিশাল  ১৯৭৮  শিখা সংসদ  রংপুর  ১৯৬৬  সন্ধানী নাট্যচক্র  সিলেট  ১৯৮১  সুরমা থিয়েটার  সিলেট  ১৯৮৩  হাবিব প্রোডাকশন্স  ঢাকা  ১৯৫২ শিল্পনাট  দিনাজপুর ২০০০ সাত্ত্বিক নাট্য সম্প্রদায় ১৯৯৪ .... ....  |- |  প্রতিবেশী নাট্যগোষ্ঠী  || সিলেট || ১৯৮৩|| |- |  রাজবাড়ী থিয়েটার  || রাজবাড়ী ||  তথ্যসূত্র  বহিঃসংযোগ  বিষয়শ্রেণী:বাঙালি মঞ্চ নাট্যগোষ্ঠী
বঙ্গাব্দ, খ্রিস্টাব্দ এবং হিজরী বর্ষপঞ্জিগুলি - এই তিনটি পৃথক বর্ষপঞ্জির উপর নির্ভর করে বাংলাদেশে ১৩ টি জাতীয় ছুটির দিন রয়েছে, যার মাধ্যমে প্রতি বছর মোট ২৬ দিন বাংলাদেশের সরকারি ছুটির দিন পালিত হয়।  এসব দিবসের মধ্যে জাতীয় দিবস ও বিভিন্ন সম্প্রদায়ের গুরুত্বপূর্ণ ধর্মীয় পর্ব উপলক্ষ্যে ১২ দিন সাধারণ ছুটি থাকে। এ ছাড়া বাংলা নববর্ষ ও বিভিন্ন গুরুত্বপূর্ণ ধর্মীয় পর্ব উপলক্ষ্যে ১৪ দিন নির্বাহী আদেশে সরকারি ছুটি থাকে। এদিকে ধর্মীয় পর্ব উপলক্ষ্যে প্রজাতন্ত্রের কর্মচারীরা বছরে অনধিক তিন দিনের ঐচ্ছিক ছুটি ভোগ করতে পারেন। এছাড়াও পার্বত্য চট্টগ্রাম এলাকা ও এর বাইরে কর্মরত বিভিন্ন ক্ষুদ্র নৃ-গোষ্ঠীর অন্তর্ভুক্ত কর্মচারীদের প্রধান সামাজিক উৎসব বৈসাবি বা অনুরূপ সামাজিক উৎসব উদযাপনের জন্য দুই দিন ঐচ্ছিক ছুটি প্রদান করা হয়।   নতুন সরকার আগেই ঘোষণা করেছে যে ২০২৫ সাল থেকে ঈদের ছুটি পাঁচ দিন এবং দুর্গাপূজার ছুটি দুই দিন করা হবে। এই সিদ্ধান্তের মাধ্যমে দেশের মানুষকে উৎসব উদযাপনের জন্য পর্যাপ্ত সময় দেওয়ার পাশাপাশি যাতায়াতের সুবিধাও নিশ্চিত করা হবে।   গুরুত্বপূর্ণ সরকারি ছুটির দিনের তালিকা    বঙ্গাব্দ তারিখ খ্রিস্টাব্দ তারিখ হিজরী তারিখ নাম বর্ণনা বৈশাখ ১ এপ্রিল ১৪ পহেলা বৈশাখ বাংলা নববর্ষ শুরু। বৈশাখ ১৮  মে ১ মে দিবস বিশ্বব্যাপী শ্রমিকদের সাথে সংহতি প্রকাশ করে। #বৈশাখ মাস ~ জৈষ্ঠ্য মাস #মে মাস ~ জুন মাস *বুদ্ধ পূর্ণিমা গৌতম বুদ্ধ-র জন্মদিন। ১৯শে শ্রাবণ আগস্ট ৫ জুলাই গণ-অভ্যুত্থান দিবস শেখ হাসিনার পদত্যাগ #ভাদ্র মাস #আগস্ট মাস জন্মাষ্টমী হিন্দু দেবতা কৃষ্ণ-র জন্মদিন। #আশ্বিন মাস ~ কার্ত্তিক মাস #সেপ্টেম্বর মাস ~ অক্টোবর মাস দুর্গা পূজা (বিজয়া দশমী) অসুরের বিরুদ্ধে দেবী দুর্গার বিজয় এবং প্রতিমা বিসর্জনের দিন। পৌষ ২ ডিসেম্বর ১৬ বিজয় দিবস মুক্তি বাহিনীর নিকট পাকিস্তান সেনাবাহিনীর আত্মসমর্পণের স্মরণে। পৌষ ১১ ডিসেম্বর ২৫ বড়দিন যিশুর জন্মদিন। ফাল্গুন ৯ ফেব্রুয়ারি ২১ শহীদ দিবস ও আন্তর্জাতিক মাতৃভাষা দিবসবাংলা ভাষার জন্য যেসব ব্যক্তিরা শহীদ হয়েছে তাদের স্বরণে এবং শহীদ মিনারে ফুল দেওয়ার জন্য. চৈত্র ১২ মার্চ ২৬ স্বাধীনতা দিবস এই দিন বাংলাদেশের স্বাধীনতা ঘোষণা করা হয় এবং এদিন থেকে বাংলাদেশের স্বাধীনতা যুদ্ধ শুরু হয়।   মুহররম ১০ *আশুরা আশুরা মুসলিমগনের কাছে শোকের দিন  রবিউল আউয়াল ১২ *ঈদে মিলাদুন্নবী ইসলামের নবী মুহাম্মদ (স.) এর জন্মদিন। শাওয়াল ১~৩ *ঈদুল ফিতর রোযার ঈদ, পুরো রমজান মাস ধরে ফরজ রোজার শেষে পালিত হয়। জ্বিলহজ্জ ১০~১২ *ঈদুল আযহা কোরবানি ঈদ, মুসলমানদের আত্মত্যাগের দিন।   "*"= এই ছুটির দিনগুলো চাঁদ দেখার উপর নির্ভর করে পালিত হয়।  "#"= তারিখ নির্দিষ্ট নয়।   তথ্যসূত্র   বাংলাদেশ   ছুটির দিন বিষয়শ্রেণী:বাংলাদেশী সমাজ বিষয়শ্রেণী:বাংলাদেশ সম্পর্কিত তালিকা
শংকর গোবিন্দ চৌধুরী স্টেডিয়াম ১৯৯৯ সালে প্রতিষ্ঠিত, বাংলাদেশের একটি জেলা পর্যায়ের স্টেডিয়াম। এটির অবস্থান নাটোর পৌরসভার পূর্বাংশে নাটোর-বগুড়া মহাসড়কের পাশে পটুয়াপাড়ায়। বাংলাদেশের বেশীরভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় নাটোর জেলা ক্রীড়া সংস্থার তত্ত্বাবধায়নে রয়েছে। বিশ হাজার দর্শক ধারণক্ষম স্টেডিয়ামটি জেলা ক্রীড়া সংস্থার আয়োজনে বিভিন্ন জেলা-উপজেলা, বয়স ভিত্তিক, স্কুল ক্রীড়া ও স্থানীয় লিগের স্বাগতিক মাঠ হিসেবে ব্যবহার হয়। এছাড়াও এটি বাংলাদেশের জাতীয় দিবসসমূহে রাষ্ট্রীয় কর্মসূচীর প্রধান আয়োজনস্থল।  ১৯৯১ সালে ভূমি অধিগ্রহণ ১৯৯৯ সালে উদ্বোধনের মাধ্যমে স্টেডিয়ামটির প্রাথমিক নির্মাণ সম্পন্ন হয়। ২০১৪ সালে এটির প্রথম সংস্কার ও সম্প্রসারণ করা হয়। এটি জেলার প্রথম স্টেডিয়াম, অপরটি লালপুর উপজেলায় অবস্থিত, ২০০৬ সালে চালু হওয়া শহীদ মমতাজ উদ্দিন স্টেডিয়াম।  ইতিহাস  ১৯৯১ সালের নভেম্বরে নাটোর শহরের পূর্বাংশে স্টেডিয়াম নির্মাণের জন্য ভূমি অধিগ্রহণ ও শিলান্যাশ করা হয়। ভিত্তি প্রস্থর স্থাপনের সাড়ে চার বছর পর নির্মাণকাজ শুরু হয়। ১৯৯৬ থেকে ১৯৯৭-এর মাঝামঝি কাজ চলে। ১৮ মাসের মধ্যে ২.৫ কোটি টাকা ব্যয়ে প্রাথমিক নির্মাণ সম্পন্ন হয়। জাতীয় ক্রীড়া পরিষদ ১৯৯৭ সালের ২০ অক্টোবর স্টেডিয়ামটি নাটোর জেলা ক্রীড়া সংস্থার কাছে ব্যবহারের জন্য হস্তান্তর করে। ১৯৯৯ সালের ১২ জানুয়ারি শংকর গোবিন্দ চৌধুরীর মরণোত্তর সম্মানে স্টেডিয়ামটির নামকরণ ও আনুষ্ঠানিক উদ্বোধন করা হয়।  ২০১২ সালের ২৩ মার্চ জাতীয় ক্রীড়া পরিষদ ৮ কোটি ৭৭ লাখ টাকা বাজেটে স্টেডিয়ামটির রাস্তা সংস্কার ও গ্যালারি আধুনিকায়নের মত সম্প্রসারণের কাজ শুরু করে। ২০১৪ সালের মধ্যে সম্প্রসারণ সম্পন্ন হয়।   অবকাঠামো  স্টেডিয়ামটি ৪.৫ একর ভূমির উপর নির্মিত একটি ডিম্বাকার ক্রীড়া স্থাপনা। ২০১৪ সালে সম্প্রসারণের পর এটির গ্যালারি ১১ ধাপ বিশিষ্ট এবং ২০ হাজার দর্শক ধারণ করতে পারে। এছাড়াও স্টেডিয়ামের অভ্যন্তরে একটি মিলনায়তন আছে।   আয়োজন  স্টেডিয়ামটি জেলা ফুটবল লিগ আয়োজনের স্বাগতিক মাঠ হিসেবে ব্যবহৃত হয়। ২০০৪  ও ২০০৫ সালে স্টেডিয়ামটি যথারীতি চতুর্থ ও পঞ্চম জাতীয় ফুটবল লিগের আঞ্চলিক প্রতিযোগিতার স্বাগতিক মাঠ ছিল।  জেলা ক্রীড়া সংস্থার আয়োজনে এখানে বয়স ভিত্তিক ফুটবল প্রতিযোগিতা হয়। ২০১৯ সালে স্টেডিয়ামটি অনূর্ধ্ব-২০ জাতীয় ফুটবলের বিভাগ দলের চূড়ান্ত খেলার ভেন্যু ছিল। ২০২৩ সালে এখানে দ্বিতীয় বাংলাদেশ যুব গেমসের উপজেলা পর্যায়ে নাটোর জেলা পর্বের ভলিবল, কাবাডি, ব্যাডমিন্টন, তায়কোয়ান্দো, দাবা ও মল্লক্রীড়া প্রতিযোগিতা হয়েছে।  ক্রীড়ানুষ্ঠানের বাইরে এটি বাংলাদেশের জাতীয় দিবসসমূহ তথা বাংলাদেশের স্বাধীনতা দিবস ও বিজয় দিবসের রাষ্ট্রীয় অনুষ্ঠান যথা - জাতীয় পতাকা উত্তোলন, কুচকাওয়াজ, ও স্কুল ও কলেজের শিক্ষার্থীদের শারীরিক কসরৎ প্রদর্শনের প্রধান স্থান।   তথ্যসূত্র   বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের স্টেডিয়াম বিষয়শ্রেণী:নাটোরের ক্রীড়া অনুষ্ঠানস্থল বিষয়শ্রেণী:১৯৯৯-এ বাংলাদেশে প্রতিষ্ঠিত